C 252/70
HR
Službeni list Europske unije
17.7.2023.
Tužbeni zahtjev Tužitelj od Općeg suda zahtijeva da: — poništi Provedbenu uredbu Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023., L 75 I, str. 1.), u dijelu u kojem se odnosi na tužitelja; — poništi Odluku Vijeća (ZVSP) 2023/572 od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023., L 75 I, str. 134.), u dijelu u kojem se odnosi na tužitelja; — slijedom toga, naloži Vijeću uklanjanje tužiteljeva imena iz priloga Odluci Vijeća 2023/572/ZVSP od 13. ožujka 2023. i Provedbenoj uredbi Vijeća (EU) 2023/571 od 14. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine; — naloži Vijeću snošenje troškova postupka, uključujući tužiteljeve troškove.
Tužbeni razlozi i glavni argumenti U prilog osnovanosti tužbe tužitelj ističe tri tužbena razloga. 1.
Prvi tužbeni razlog koji se temelji na očitoj pogrešci u ocjeni činjenica. 2.
Drugi tužbeni razlog koji se temelji na prigovoru nezakonitosti članka 1. točaka (d) i (g) Uredbe Vijeća (EU) 2022/330 od 25. veljače 2022.
o izmjeni Uredbe (EU) 269/2014, u dijelu u kojem se tim tekstom dovode u pitanje vrijednosti slobode i vladavine prava utvrđene člankom 2.
UFEU-a i načela predvidljivosti akata Unije te proporcionalnosti. 3.
Treći tužbeni razlog koji se temelji na povredi prava obrane, prava na djelotvornu sudsku zaštitu i prava na djelotvoran pravni lijek.
Tužba podnesena 24. svibnja 2023. – Birių Krovinių Terminalas/Vijeće (Predmet T-287/23) (2023/C 252/84) Jezik postupka: engleski Stranke Tužitelj: Birių Krovinių Terminalas UAB (Klaipeda, Litva) (zastupnik: V. Ostrovskis, odvjetnik) Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — poništi članak 2.g stavak 1. i stavak 1.a Odluke Vijeća 2012/642/ZVSP od 15. listopada 2012.
o mjerama ograničavanja s obzirom na stanje u Bjelarusu i sudjelovanje Bjelarusa u ruskoj agresiji prema Ukrajini, kako je izmijenjena Odlukom Vijeća 2023/421/ZVSP, u mjeri u kojoj ograničenja prijenosa potaša iz Bjelarusa te ograničenje subjekata iz Europske unije o pružanju izravne ili neizravne tehničke pomoći, brokerskih usluga, financiranja ili financijske pomoći, uključujući financijske izvedenice, te pružanja usluga osiguranja i reosiguranja, u vezi s tim zabranama (u daljnjem tekstu zajedno nazvana: relevantna ograničenja) zabranjuju provoz potaša iz Bjelarusa kroz područje Litve, posebice morskim putem kroz luku Klaipeda.